ભરત ભદ્રાએ તેમની ફરિયાદમાં વધુમાં કહ્યું હતું કે ‘છેલ્લા એક મહિનાથી હું વારંવાર સુધરાઈની ઘાટકોપરની ઑફિસમાં બિલ્ડિંગ-ડિપાર્ટમેન્ટના અધિકારી સાગર પાટીલને મળીને મારી ફરિયાદ સામે તેમણે શું પગલાં લીધાં છે એ જાણવા જતો હતો, પરતું તેઓ મને દાદ આપતા નહોતા. એને કારણે સુધરાઈના વૉર્ડ-નંબર ૧૨૭નાં ભારતીય જનતા પાર્ટીનાં નગરસેવિકા ફાલ્ગુની દવેને મળવા ગયો હતો. તેમણે આડકતરી રીતે આ કામના બદલામાં મારી પાસે રિશવત માગી હતી. તેમણે માગેલા રૂપિયા આપવા અસમર્થ હોવાથી મેં તેમને કહ્યું હતું કે હું આ બાબતમાં તમારી ફરિયાદ કરીશ જેને કારણે તેમણે મારા બિલ્ડિંગમાં કાર-પાર્કિંગમાં લગાડેલી ગ્રિલ મારી જાણ બહાર તોડાવી નાખી હતી.’